钦定古今图书集成/理学汇编/文学典/第081卷 > 陈黼
## 钦定古今图书集成/理学汇编/文学典/第081卷 > 陈黼

按《浙江通志》：“黼字斯士，东阳人。少从吕东莱游，经术
淹贯，文章尔雅。永康林大中闻其贤，以女妻之。登淳
熙八年进士，恬静有守，以妇翁在政府，力辞擢用。大
中薨，乃累迁国子博士，至著作郎。会台臣建议，朝士
不曾作邑者，不当遽典州，乞授参议官，黼遂乞祠归，
贫无室庐，卒于永康寓舍。有文集二十卷。子行可，沿
海制司干官。”